Šalom ja tere õhtust! Vaatate TV7 Iisraeli Uudiseid Jeruusalemmast.
Tänased tähtsamad uudised:
Iisrael kordas kõikumatut kavatsust jätkata sõda,
kuni kõik Jeruusalemma sõjasihid on saavutatud.
Hezbollah kinnitas, et 121 tema terrorivõitlejat on hukkunud
alates 8. oktoobrist - päevast pärast seda,
kui islamistlik Hamas algatas jõhkra sõja Iisraeli vastu.
Austraalia ja Kreeka teatasid, et liituvad USA-juhitud erimereväega,
et tagada mereliikluse vabadus Punases meres ja külgnevail veeteil.
Iisraellased toetavad üldiselt Iisraeli valitsust
sõja üldiste eesmärkide saavutamisel,
mis on öeldud välja alates kaitsesõjast islamistliku Hamasi
ja selle kaasterroristide vastu Gazas.
Iisraeli peaminister Benjamin Netanyahu
võõrustas leinavate perede apoliitilist foorumit,
millel nood nõudsid Sõjakabinetilt otsustavat võitu
Hamasi üle, mis tagaks, et 7. oktoobril sooritatud metsikused
kunagi ei korduks.
Oleme siin ja palume teilt pisut aega,
et edastada sõnum kõikidelt (leinas) peredelt, kes, pean rõhutama,
saabuvad siia kõikidest maa nurkadest ja kogu poliitspektrist.
Meie Foorum, Vapruse Foorum, on apoliitiline foorum.
Ent ta toob selge sõnumi Sõjakabinetile ja teile, härra,
kes seda tüürite.
Mäletame eesmärke, mida tutvustasite selle sõja alul,
ja oleme tulnud nõudma teilt nende eesmärkide täitmist.
Kõik tunnevad, et riik on ühinenud võidu saavutamiseks.
Tahan seda tunnet ka siit edasi anda.
Meil on ühine tahe saavutada võit, ja sellega koos alistada terrorism.
Peaminister Netanyahu avaldas esmalt kaastunnet leinajaile -
kuna kaitseväelasena langes ka ta vend Yoni Netanyahu -
rõhutades, et läbi valusate ohverduste
on Iisraeli lapsed saanud tagasi oma esiisade maad.
Lohutuseks on teie palve.
Lohutuseks on see, et pärime Iisraeli maa ja Iisraeli riigi
läbi selle valu, ja see on meie katsumus praegusel ajal.
Seepärast ei tule sellest vaid järjekordne nõiaring.
Seda ei saa tulla tänu rahva üksmeelele, mida olete näidanud.
Alul oli ka üleilmne üksmeel, ent näete ise, et see on võitlus,
milles on ka surveid.
Ometi mõistame, et peame jääma kindlaks, üheskoos.
Sellest ei saa nõiaringi, peab tulema otsustav võit,
ja selle võidu juures meie eesmärkide täitmine.
Seejärel kordas peaminister Benjamin Netanyahu salvestatud avalduses,
et Iisrael ei tee relvarahu enne,
kui kõik Jeruusalemma sõjasihid on saavutatud
ning tuleviku Gazas pole enam ühtki terroristlikku moodustist.
Võitleme võiduni. Me ei peata sõda, kuni saavutame kõik oma eesmärgid:
Hamasi täielik hävitamine ja me kõikide pantvangide vabanemine.
Valik, mille esitan Hamasile, on väga lihtne:
Alistuge või surge! Neil pole - ega saa olema - muud valikut.
Ja pärast Hamasi hävitamist kasutan kõike, mis mu võimuses,
tagamaks, et Gaza ei ohustaks enam iial Iisraeli -
ei Hamastani ega Fatahstani kujul.
Tuleb rõhutada, et Iisraeli Kaitsevägi on hävitanud Hamasi tuiksoone
strateegilises maa-aluses taristus, mis läbis kogu Gaza sektori põhjaosa.
Täna hävitasime terroristide strateegilise tunnelivõrgu
Hamasi eliidi kvartalis Gaza südalinnas.
See on keerukas tunnelivõrk,
mis ühendab Hamasi terroriühingu juhtliikmete redukortereid
erinevate rajatiste ja punkritega, mille avaldasime maailmale eile.
Viimasel paaril nädalal on me väed teinud seal põhjaliku operatsiooni,
et avastada, neutraliseerida ja leida relvi, luureandmeid,
ja hävitada see taristu.
Olulise taristu hävitamine täna röövib Hamasilt strateegilised võimekused.
Kõrvu selle olulise saavutusega hoogustab Kaitsevägi operatsioone
nii Gaza sektori lõuna- kui põhjaosas.
Me väed hoogustavad maaoperatsioone
nii Põhja- kui Lõuna-Gazas.
Alates pausi lõpust ja Gazas maitsi operatsioonide taasalustamisest
on me väed kõrvaldanud üle 2000 terroristi õhu, mere ja maa kaudu.
Oleme suurendanud sõdurite arvu, kes võitlevad Ida-Khan Yunis'es,
ja tegutseme seal otsustavalt
viie jalaväebrigaadi ja lahingupioneerivägedega,
keskendudes maa-alusele võitlusele,
et ajada välja terroristid, tabada neid väljumisel
ja tühjendada see ruum Hamasi terrorismist.
Sellal kui Iisraeli Kaitsevägi hoogustab ilmselt tegevust
islamistliku Hamasi ja selle kaasterroristide
sõja- ja haldusvõimekuste hävitamiseks, lisas admiral Hagari,
et Kaitsevägi jätkab erakordsete jõudude eraldamist,
et luua vajalikud tingimused ülejäänud 129 Hamasi pantvangi vabastamiseks.
On oluline märkida, et sarnaselt Gaza sektoriga
on hoogustunud terrorist tingitud vaenutegevus Iisraeli põhjarindel
Iraani käsilase Hezbollah' vastu,
mis täna teatas, et kaks tema võitlejat on tapetud -
millega tapetud Hezbollah terroristide koguarv tõusis 121le.
Põhjas ründasime mitut Hezbollah' sihtmärki Liibanonis,
sh stardiplatvorme, sõjaväehooneid ja muud terroritaristut.
Hezbollah on muutnud Lõuna-Liibanoni sõjatandriks
ja seab ohtu kogu Liibanoni riigi tuleviku
Hamasi ja Iraani meeleheaks.
Oleme väga kõrges valmisolekus ja jätkame otsustavat tegutsemist,
et suruda Hezbollah piirist kaugemale.
Sellal kui Iisrael sõdib vaenlastega Gaza sektoris,
Liibanonis ja muil vaenulikel aladel,
jätkuvad rahvusvahelised püüded neid vaenutegevusi piirata.
Lõuna-Jordaanias Aqaba kuurordis võõrustas kuningas Abdullah II
Prantsuse presidenti Emmanuel Macron'i,
ning hašimiidi monarh lubas endale Iisraeli arvustamist,
väites, et jätkuval sõjal Gazas, mida tema nimetas Iisraeli agressiooniks,
on katastroofilised tagajärjed kogu regioonile,
ja palus, et Prantsusmaa juht püüaks visamalt sundida Iisraeli relvarahule.
Briti välisminister David Cameron, kes oli Jordaaniat väisanud varem,
sõitis Egiptusesse, kus kohtus Kairo esidiplomaadiga,
kes kõnelusel rääkis peamiselt
Jeemeni ohtudest rahvusvahelisele laevaliiklusele Punases meres,
mis loomulikult avaldab halba mõju Egiptuse majandusele.
Meil olid head arutelud ohtudest Punasel merel, ohtudest laevadele.
On absoluutselt oluline, et need merekoridorid, vaba liiklus laevadele,
kaupadele, tootjaile, naftale, maailma kaubandusele, jätkuks.
Egiptus saaks kahju, ÜK saaks kahju, kogu ilm saaks kahju,
kui need rünnakud laevandusele korduksid.
Operatsioon Heaolu Valvur on loodud just selle tarvis,
ja ÜK võtab uhkelt osa Briti laevadega, aidates hoida neid mereteid avatuna,
ja need ohud peavad tõesti lõppema.
Jätkame koostööd paljude partneritega,
et luua sobivad tingimused meresõiduvabadusele Punases meres
ja muidugi Suessi kanali suunas.
Rääkisime põhimõtetest ja sellest,
kuidas ÜK lööb kaasa uue mereväe loomises ses raamistikus.
Egiptusel on suhted ja koostöö muudes raamistikes,
ja jätkame koostööd, et arutada sobivaimaid meetodeid,
tagamaks vaba mereliiklust ja kaubavedu
ja vältimaks halbu mõjusid neile.
On oluline märkida, et kui alguses nõustusid 10 riiki avalikult osalema
USA-juhitud eriväes, et tagada vaba mereliiklus Punases meres,
siis nüüd on NAVCENTi erivägi Task Force 153, milles alguses,
alates aprillist 2022, osales ka Egiptuse merevägi,
veelgi laienenud Austraalia ja Kreeka merevägede võrra.
Nüüd on meiega liitunud üle 20 riigi.
Riike, mis on nõustunud avalikult arutama osalust, oleme nimetanud.
Alates teisipäevasest teatest on ka Austraalia ja Kreeka toonitanud
oma osalust ses operatsioonis.
Ent veelkord, arvestame teistegi riikide soovi pidada kõnelusi osalemiseks.
Tänan vaatamast TV7 Iisraeli Uudiseid!
Täna õhtul peame teatama,
et TV7 Iisraeli Uudistes tuleb muutus,
kuna teeme saadetes oma iga-aastase jõulu- ja uusaastavaheaja.
Et hoida teid kursis jätkuvat sõda arvestades,
jätkab TV7 Iisrael saadet TV7 Iisrael Sõjas kolm korda nädalas
me sotsmeedia platvormidel -
igal pühapäeval, teisipäeval ja neljapäeval järgneval kahel nädalal.
Samuti palun teil paluda jätkuvalt
rahu Jeruusalemmale ja päästet Iisraelile iga päev.
Meie jaoks on ka oluline rõhutada,
et TV7 Iisrael on annetuspõhine mittetulundusteenistus
ja kõiki me saateid saab vaadata tasuta.
Kui siis me uudised on teile õnnistuseks
ja te soovite aidata meil kulusid kanda,
võite teha annetuse me võrgulehel www.tv7israelnews.com.
Olen Jonathan Hessen.
Soovin õnnistud puhkepäevi ja häid jõule!
Kui Jumal lubab, näeme jälle me tulevastes TV7 Iisraeli Uudistes.
Seniks šalom Jeruusalemmast!
Tõlge: Sulev Kivastik